Andersson Hed ble født Andersson, men tok sin kones etternavn Hed i tillegg da de giftet seg i 2004. Han ble profesjonell i 1992. Han har hatt problemer med å beholde spilleretten på Europatouren, og har derfor også spilt mye på Challenge Tour, der han har to seire. Hans første seier på Europatouren kom i 2010, da han også endte på 22.-plass på tourens pengeliste, hans beste plassering så langt i karrieren.